[{"text_idx": "#000002", "text": "Mae ethol y tri AC agored hoyw neu lesbiaidd cyntaf wedi ei ddisgrifio fel \"carreg filltir mewn democratiaeth\" gan elusen."}, {"text_idx": "#000003", "text": "Dywedodd Stonewall Cymru ei fod wedi \"cymryd mwy o amser\" i'r Cynulliad gynrychioli'r gymuned hoyw, lesbiaidd, deurywiol a thraws na San Steffan."}, {"text_idx": "#000006", "text": "Mae Ms Blythyn wedi siarad o'r blaen am ei dymuniad i fod yn \"rhan o greu Cymru fodern, Cymru sy'n gynrychioliadol\"."}, {"text_idx": "#000007", "text": "Yn 2014, disgrifiodd Mr Price, AC Dwyrain Caerfyrddin a Dinefwr, mewn rhaglen ddogfen ar S4C, sut y gwnaeth streic y glowyr yn 1984 ei helpu i ddod i delerau a\u0302'i rywioldeb."}, {"text_idx": "#000008", "text": "Disgrifiodd cyfarwyddwr Stonewall, Andrew White, eu hethol i'r cynulliad fel \"carreg filltir mewn democratiaeth yng Nghymru\", gan ddweud: \"Gall ein Cynulliad Cenedlaethol dim ond elwa o gynnwys ACau sydd 'allan' sy'n gyfforddus yn eu hunain wrth weithio ar gyfer eu hetholwyr\"."}, {"text_idx": "#000009", "text": "Ond ychwanegodd: \"Rydym yn gwybod bod llawer mwy i'w wneud cyn bod bywyd cyhoeddus Cymru yn wirioneddol gynrychioliadol o'r holl gymunedau yng Nghymru.\""}, {"text_idx": "#000011", "text": "O ran aelodau o gefndiroedd du a lleiafrifoedd ethnig, roedd dau ymgeisydd a etholwyd ddydd Iau."}]